ਸਿਰਲੇਖ: ਨਿਊਯਾਰਕ ਹਮਲਾ: 'ਮੈਂ ਦੇਖਿਆ ਟਰੱਕ ਨੇ ਦੋ ਲੋਕਾਂ ਨੂੰ ਕੁਚਲ ਦਿੱਤਾ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਉਨ੍ਹਾਂ ਅੱਖੀਂ ਦੇਖਿਆ ਕਿ ਇੱਕ ਟਰੱਕ ਚੱਕਰ ਲਗਾ ਰਿਹਾ ਹੈ। ਫੇਰ ਤੇਜ਼ ਗਤੀ ਨਾਲ ਡਰਾਈਵਰ ਨੇ ਟੱਰਕ ਸਾਈਕਲ ਲੇਨ ਤੇ ਚੜ੍ਹਾ ਦਿੱਤਾ। 

ਲੋਅਰ ਮੈਨਹੈਟਨ ਵਿੱਚ ਇਸ ਹਮਲੇ ਦੌਰਾਨ 8 ਲੋਕ ਮਾਰੇ ਗਏ ਅਤੇ 11 ਲੋਕ ਜ਼ਖਮੀ ਹੋਏ ਹਨ।

ਨਿਊਯਾਰਕ ਹਮਲਾ: ਹੁਣ ਤਕ ਕੀ ਹੋਇਆ

ਕੌਣ ਹੈ ਨਿਊਯਾਰਕ ਟਰੱਕ ਹਮਲੇ ਦਾ ਮੁੱਖ ਸ਼ੱਕੀ?

ਇੱਕ 29 ਸਾਲਾ ਨੌਜਵਾਨ ਨੂੰ ਪੁਲਿਸ ਅਧਿਕਾਰੀਆਂ ਨੇ ਗੋਲੀ ਮਾਰੀ ਤੇ ਹਿਰਾਸਤ ਵਿੱਚ ਲੈ ਲਿਆ। ਅਧਿਕਾਰੀਆਂ ਨੇ ਬਾਅਦ ਵਿੱਚ ਕਿਹਾ ਕਿ ਇਹ ਇੱਕ ਦਹਿਸ਼ਤਗਰਦੀ ਹਮਲਾ ਹੈ। 

ਅੱਖੀਂ ਡਿੱਠਾ ਹਾਲ

ਓਗੁਨੀਈ 23 ਸਾਲਾ ਕੰਪਿਊਟਰ ਸਾਈਂਸ ਦਾ ਵਿਦਿਆਰਥੀ ਹੈ। ਬੀਬੀਸੀ ਨਾਲ ਗੱਲਬਾਤ ਦੌਰਾਨ ਉਸ ਨੇ ਸਾਰਾ ਵਾਕਿਆ ਬਿਆਨ ਕੀਤਾ ਜੋ ਉਸ ਨੇ ਦੇਖਿਆ ਸੀ।

"ਅਸੀਂ ਕਾਲਜ ਦੇ ਬਾਹਰ ਬੈਠੇ ਸੀ ਤੇ ਇਸ ਟਰੱਕ ਨੂੰ ਆਉਂਦੇ ਹੋਏ ਦੇਖਿਆ। ਚੱਕਰ ਲਾਉਂਦਾ ਹੋਇਆ ਤੇ ਮੋੜ ਮੁੜਦਾ ਹੋਇਆ-ਇਹ ਟਰੱਕ 60 ਜਾਂ 70 ਮੀਲ ਪ੍ਰਤੀ ਘੰਟੇ ਦੀ ਰਫ਼ਤਾਰ ਨਾਲ ਚੱਲ ਰਿਹਾ ਸੀ, ਉਹ ਵੀ ਉਸ ਇਲਾਕੇ ਵਿੱਚ ਜਿੱਥੇ ਸਪੀਡ ਲਿਮਿਟ 40 ਹੈ। ਇਹ ਬਹੁਤ ਹੀ ਭੀੜ-ਭਾੜ ਵਾਲਾ ਇਲਾਕਾ ਹੈ।"

ਨਜ਼ਰੀਆ: ਮੋਦੀ ਦੀ ਟੱਕਰ 'ਚ ਸਿਰਫ਼ ਮੋਦੀ 

'1984 ਕਤਲੇਆਮ ਦੀ ਸਰਕਾਰੀ ਕਹਾਣੀ ਝੂਠੀ ਲਗਦੀ ਹੈ'

"ਇਸ ਦੌਰਾਨ ਉਸ ਨੇ ਦੋ ਲੋਕਾਂ ਨੂੰ ਟੱਕਰ ਮਾਰੀ। ਫਿਰ ਉਹ ਪੈਦਲ ਚੱਲਣ ਵਾਲੇ ਤੇ ਮੋਟਰਸਾਈਕਲ ਵਾਲੇ ਰਾਹ 'ਤੇ ਚਲਾ ਗਿਆ। ਉਸ ਨੇ ਇੱਕ ਸਕੂਲ ਬੱਸ ਨੂੰ ਟੱਕਰ ਮਾਰੀ ਤੇ ਝਟਕੇ ਨਾਲ ਘੁੰਮ ਕੇ ਚਲਾ ਗਿਆ।"

"ਲੋਕਾਂ ਨੇ ਟਰੱਕ ਵੱਲ ਭੱਜਣਾ ਸ਼ੁਰੂ ਕੀਤਾ ਦੇਖਣ ਲਈ ਕਿ ਆਖਿਰ ਕੀ ਹੋ ਰਿਹਾ ਹੈ। ਫਿਰ ਫਾਈਰਿੰਗ ਸ਼ੁਰੂ ਹੋਈ ਤਾਂ ਲੋਕਾਂ ਨੇ ਉਲਟੀ ਦਿਸ਼ਾ ਵਿੱਚ ਭੱਜਣਾ ਸੁਰੂ ਕਰ ਦਿੱਤਾ।"

"ਇਹ ਹੈਰਾਨ ਕਰਨ ਵਾਲਾ ਸੀ-ਕਿਸੇ ਨੂੰ ਨਹੀਂ ਪਤਾ ਸੀ ਕਿ ਇਹ ਕੀ ਹੈ। ਪਹਿਲਾਂ ਅਜਿਹਾ ਲੱਗਿਆ ਕਿ ਸ਼ਾਇਦ ਕੋਈ ਹਾਦਸਾ ਹੈ।"

ਜਦੋਂ ਲੋਕਾਂ ਨੂੰ ਲੱਗਿਆ ਝਟਕਾ

ਉਸ ਨੇ ਦੱਸਿਆ ਕਿ ਲੋਕ ਹੱਕੇ-ਬੱਕੇ ਸਨ ਤੇ ਜਾਣਦੇ ਨਹੀਂ ਸੀ ਕਿ ਉਨ੍ਹਾਂ ਨੂੰ ਕੀ ਕਰਨਾ ਚਾਹੀਦਾ ਹੈ। 

"ਸਾਨੂੰ ਹਾਲੇ ਤੱਕ ਪਤਾ ਨਹੀਂ ਸੀ ਕਿ ਜਿੰਨ੍ਹਾਂ ਲੋਕਾਂ ਨੂੰ ਟਰੱਕ ਨੇ ਟੱਕਰ ਮਾਰੀ ਸੀ ਉਹ ਮਰ ਗਏ ਸਨ। ਸਾਨੂੰ ਸਮਝ ਨਹੀਂ ਆ ਰਹੀ ਸੀ ਕਿ ਪੁਲਿਸ ਨੂੰ ਬੁਲਾਈਏ ਜਾਂ ਐਮਰਜੰਸੀ ਸੇਵਾਵਾਂ ਨੂੰ ਜਾਂ ਫਿਰ ਸਾਨੂੰ ਲੁਕਨ ਦੀ ਥਾਂ ਲੱਭਣੀ ਚਾਹੀਦੀ ਹੈ।"

"ਅਸੀਂ ਦੇਖਿਆ ਕਿ ਫਾਇਰ ਮਹਿਕਮਾ ਬੱਚਿਆਂ ਨੂੰ ਬੱਸ 'ਚੋਂ ਉਤਾਰ ਰਿਹਾ ਸੀ। ਉਹ ਬੱਸ ਨੂੰ ਥੋੜਾ ਦੂਰ ਲੈ ਗਏ ਤਾਕਿ ਉਸ ਅੰਦਰ ਜਾ ਸਕਣ। ਮੈਨੂੰ ਨਹੀਂ ਪਤਾ ਕਿ ਇਸ ਦੌਰਾਨ ਸਭ ਠੀਕ ਸਨ ਜਾਂ ਨਹੀਂ।"

"ਬਾਅਦ ਵਿੱਚ ਸਾਨੂੰ ਪਤਾ ਲੱਗਿਆ ਕਿ ਦੋ ਲੋਕ ਜੋ ਅਸੀਂ ਦੇਖੇ ਸਨ ਸਿਰਫ਼ ਉਹ ਹੀ ਨਹੀਂ, ਹੋਰ ਵੀ ਮਾਰੇ ਗਏ ਸਨ।"

ਉਸ ਨੇ ਕਿਹਾ ਕਿ ਮਾਹੌਲ ਹੁਣ ਹੱਕੇ-ਬੱਕੇ ਤੋਂ ਝਟਕੇ ਵਿੱਚ ਬਦਲ ਗਿਆ ਸੀ ਕਿਉਂਕਿ ਉਨ੍ਹਾਂ ਇੱਕ ਹਮਲਾ ਅੱਖੀਂ ਦੇਖਿਆ ਸੀ। 

"ਇਹ ਉਹ ਚੀਜ਼ ਹੈ, ਜੋ ਤੁਸੀਂ ਕਦੇ ਦੇਖਣ ਦੀ ਉਮੀਦ ਨਹੀਂ ਕਰਦੇ। ਤੁਸੀਂ ਟੀਵੀ 'ਤੇ ਜਾਂ ਖਬਰਾਂ 'ਚ ਹੀ ਦੇਖਦੇ ਹੋ। ਤੁਸੀਂ ਸੋਚ ਵੀ ਨਹੀਂ ਸਕਦੇ ਕਿ ਉਹ ਤੁਹਾਡੇ ਸਾਹਮਣੇ ਹੋ ਸਕਦਾ ਹੈ।...